open-index/open-wikipedia-markdown huggingface dataset:
Drive (singel)

„**Drive**“ je skladba americkej skupiny The Cars, ktorá bola vydaná ako tretí singel z albumu *[[Heartbeat City]]*. Skladba sa stala najväším hitom skupiny a tiež medzinárodným hitom. Skladbu napísal Ric Ocasek a naspieval ju basgitarista Benjamin Orr. Producentom bol Robert John "Mutt" Lange spoločne so skupinou. Od vydania, sa skladba „Drive“ stala najúspešnejším singlom v USA, kde dosiahla 3. miesto v rebríčku Billboard Hot 100. V rebríčku Adult Contemporary dosiahla dokonca 1. miesto.

Skladba je spojená s podujatím Live Aid, kde v júli 1985 bola zahraná Benjaminom Orrom počas koncertu v Philadelphii. Skladba bola však predtým použitá ako hudobné pozadie videoklipu o hladomore v Etiópii počas koncertu v Londýne, ktorý uvádzal David Bowie.

V retrospektívnej recenzii singlu, hudobný žurnalista Donald A. Guarisco z AllMusic pochválil skladbu preto, že "je úžasnou baladou, ktorá spája srdečne písaný text s vábivými elektronickými zvukovými paletami. Hudba odráža lyrický tón a krásnu melódiu, ktorá rastie a padá na ukľudnujúcom, ale zároveň skľučujúcom štýle."

## Zoznam skladieb
;7" singel
#„Drive“
#„Stranger Eyes“
;12" singel
#„Drive“
#„My Best Friend’s Girl“
#„Stranger Eyes“

## Pozície v rebríčkoch

## Referencie

Kategória:Piesne skupiny The Cars
Kategória:Single skupiny The Cars
Kategória:Single z 1984
Kategória:Piesne z 1983
Kategória:New Wave balady
Kategória:Single Elektra Records
Bořislavka (stanica pražského metra)

**Bořislavka** je stanica metra v Prahe na linke A. Nachádza sa v katastrálnom území Vokovice pod ulicou Evropská. Bola otvorená 6. apríla 2015 ako súčasť úseku *V.A*, ktorý predĺžil trať zo stanice Dejvická o stanice: Bořislavka, Nádraží Veleslavín, Petřiny a Nemocnice Motol.

## Charakteristika stanice
Stanica je podzemná (26,7 m hlboko), razená, jednolodná s jedným hĺbeným vestibulom priamo pod povrchom. Zaujímavosťou je, že na jednej strane sa nenachádza eskalátor, ale iba výťahy. Pre túto stanicu sa uvažoval pôvodne názov *Červený vrch*. Dňa 12. júna 2012 však rada hlavného mesta Prahy schválila názvy nových staníc, pričom oproti pracovnému názvu schválila pre túto stanicu názov Bořislavka.

### Vestibul
Povrchový vestibul prístupný z východného čela stanice je situovaný do križovatky s Horoměřickou ulicou s väzbou na uvažovaný malý terminál mestských a prímestských liniek autobusovej dopravy smerujúcich sem najmä z oblastí Nebušíc, Jenerálky a Horoměříc. Ďalej vestibul nadväzuje na chodbový podchod pod Evropskou ulicou, ktorý má byť realizovaný v rámci výstavby obchodno administratívneho centra v juhovýchodnom kvadrante križovatky. Vestibul vytvára aj možnosť priameho prestupu na existujúcu električkovú trať na Evropskej ulici.

## Referencie

*

## Iné projekty

## Externé odkazy
* Profil stanice na stránke Dopravného podniku mesta Praha

Kategória:Stanice pražského metra
Kategória:Architektúra z 2015
Surinamské národné futsalové družstvo mužov

**Surinamské národné futsalové družstvo mužov** je národné družstvo mužov, ktoré reprezentuje Surinam v medzinárodných futsalových súťažiach a priateľských zápasoch. Funguje pod záštitou *Surinaamse Voetbal Bond* (SVB), resp. pod sekciou *Surinaamse Zaalvoetbabond* (SZVB). Prvý medzinárodný zápas absolvovalo v roku 2000, na kontinentálnych majstrovstvách. V októbri 2016 mu patrilo vo svetovom rebríčku 115. miesto. 

## Vrcholné podujatia
Na majstrovstvá sveta FIFA sa surinamskému družstvu nepodarilo ani raz kvalifikovať. Pokúsilo sa o to trikrát, naposledy v roku 2008.

Družstvo sa kvalifikovalo dvakrát na majstrovstvá CONCACAF, naposledy v roku 2008. Na oboch turnajoch nepostúpilo zo svojej základnej skupiny a obsadilo 5., resp. 7. miesto.

Surinamské družstvo sa zúčastnilo prvých dvoch turnajov majstrovstiev Karibiku. V roku 2004 aj 2008 obsadilo zhodne bronzovú priečku, keď v stretnutiach o 3. miesto zvíťazilo nad , resp. .

## Výsledky
;Majstrovstvá sveta FIFA

;Majstrovstvá CONCACAF

;Majstrovstvá Karibiku

## Referencie

## Pozri aj
* Surinamské národné futbalové mužstvo

## Externé odkazy
* Oficiálna stránka Surinaamse Voetbal Bond 
* Oficiálna stránka Surinaamse Zaalvoetbabond 
* Zápasy družstva na futsalplanet.com  

Kategória:Národné futsalové družstvá
Futsal
Národné
Guyanské národné futsalové družstvo mužov

**Guyanské národné futsalové družstvo mužov** je národné družstvo mužov, ktoré reprezentuje Guyanu v medzinárodných futsalových súťažiach a priateľských zápasoch. Funguje pod záštitou *Guyana Football Federation* (GFF). Prvý medzinárodný zápas absolvovalo v roku 2005, na majstrovstvách Karibiku. V októbri 2016 mu patrilo vo svetovom rebríčku 90. miesto. 

## Vrcholné podujatia
Na majstrovstvá sveta FIFA sa guyanskému družstvu nepodarilo ani raz kvalifikovať. Pokúsilo sa o to trikrát, naposledy v roku 2016.

Družstvo sa kvalifikovalo raz na majstrovstvá CONCACAF, v roku 2004. Po troch prehrách vo svojej základnej skupiny nepostúpilo do play-off a obsadilo posledné8. miesto.

Guyanské družstvo sa zúčastnilo všetkých troch turnajov majstrovstiev Karibiku. Najlepšie umiestnenie dosiahlo v roku 2004, keď sa prebojovalo do finále, v ktorom prehralo s domácim . O štyri roky neskôr prehralo v zápase o bronz so  a v roku 2016 na Kube nepostúpilo zo základnej skupiny a obsadilo celkové 5. miesto.

## Výsledky
;Majstrovstvá sveta FIFA

;Majstrovstvá CONCACAF

;Majstrovstvá Karibiku

## Referencie

## Pozri aj
* Guyanské národné futbalové mužstvo

## Externé odkazy
* Oficiálna stránka Guyana Football Federation 
* Guyanské družstvo na oficiálnej stránke CONCACAF 
* Zápasy družstva na futsalplanet.com  

Kategória:Národné futsalové družstvá
Futsal
Národné
Šimanovské rašeliniště

**Šimanovské rašeliniště** je prírodná rezervácia ev. č. 2050 neďaleko obce Šimanov v okrese Jihlava v nadmorskej výške 602 - 608 metrov. Oblasť spravuje AOPK ČR.

## Ochrana
Predmetom ochrany sú lúčne rašelininiskové a mokraďové spoločenstvá s výskytom vzácnych a ohrozených druhov rastlín a živočíchov.

## Galéria

File:Šimanovské rašeliniště (003).jpg
File:Šimanovské rašeliniště (009).jpg
File:Šimanovské rašeliniště (015).jpg
File:Šimanovské rašeliniště (020).jpg


## Referencie


## Pozri aj
* Zoznam chránených území v okrese Jihlava

## Iné projekty

## Externé odkazy
* Nariadenie Okresného úradu Jihlava o zriadení prírodnej rezervácie 
* Na stránke BioLib.cz 
* Kultúrne a prírodné dedičstvo Kraja Vysočina  

## Zdroj

Kategória:Chránené územia v okrese Jihlava
Kategória:Územia európskeho významu v Česku
Kategória:Rašeliniská v Česku
Kategória:Vodstvo okresu Jihlava
Kategória:Povodie Jihlavy
Kategória:Šimanov
Rašeliniště Loučky

**Rašeliniště Loučky** je prírodná rezervácia ev. č. 714 neďaleko obce Vílanec v okrese Jihlava v nadmorskej výške 590 - 600 metrov. Oblasť spravuje AOPK ČR.

## Ochrana
Dôvodom ochrany je zachovanie typického rašeliniska Vysočiny so vzácnou a ohrozenou kvetenou.

## Referencie


## Pozri aj
* Zoznam chránených území v okrese Jihlava

## Externé odkazy
* Nariadenie Rady ONV Jihlava o vyhlásení chráneného prírodného výtvoru 
* Na stránke BioLib.cz 
* Kultúrne a prírodné dedičstvo kraja Vysočina  

## Zdroj

Kategória:Chránené územia v okrese Jihlava
Loučky
Kategória:Vodstvo okresu Jihlava
Kategória:Vílanec
Kategória:Povodie Jihlávky
Haitské národné futsalové družstvo mužov

**Haitské národné futsalové družstvo mužov** je národné družstvo mužov, ktoré reprezentuje Haiti v medzinárodných futsalových súťažiach a priateľských zápasoch. Funguje pod záštitou *Fédération Haïtienne de Football* (FHF). Prvý medzinárodný zápas absolvovalo v roku 2001. V októbri 2016 mu patrilo vo svetovom rebríčku 137. miesto. 

## Vrcholné podujatia
Na majstrovstvá sveta FIFA sa haitskému družstvu nepodarilo ani raz kvalifikovať. Pokúsilo sa o to iba raz, v roku 2008.

Družstvo sa kvalifikovalo raz na majstrovstvá CONCACAF, v roku 2008. Po troch prehrách vo svojej základnej skupiny nepostúpilo do play-off a obsadilo posledné8. miesto.

Haitské družstvo sa zúčastnilo jedného turnaja majstrovstiev Karibiku. V roku 2008, keď turnaj hostil Trinidad a Tobago, vyhralo svoju základnú skupinu, z ktorej postúpilo do finále. V ňom prehralo s , ale kvalifikovalo sa na kontinentálne majstrovstvá. V roku 2014 sa družstvo zúčastnilo medzinárodného turnaja v Dominikánskej republike, na ktorom po dvoch prehrách obsadilo posledné4. miesto.

## Výsledky
;Majstrovstvá sveta FIFA

;Majstrovstvá CONCACAF

;Majstrovstvá Karibiku

## Referencie

## Pozri aj
* Haitské národné futbalové mužstvo

## Externé odkazy
* Oficiálna stránka Fédération Haïtienne de Football 
* Haitské družstvo na oficiálnej stránke CONCACAF 
* Zápasy družstva na futsalplanet.com  

Kategória:Národné futsalové družstvá
Futsal
Národné
Prométheus z Atén

**Prométheus** () bol olympijský víťaz v tethrippe v roku 241.
 
Titos Domitios Prométheus z Atén bol na 255. olympijských hrách korunovaný olivovým vencom za víťazstvo v tethrippe. Tethrippon (preteky dvojkolesových vozov so štvorzáprahom) zaradili do programu olympijských hier v roku 680 pred Kr.
 
Olympijské víťazstvo Prométhea je zaznamenané na epigrafickom náleze *IG II² 3769* (Inscriptiones Graecae II, Inscriptiones Atticae Euclidis anno posteriores, ed. Johannes Kirchner, Berlin 1927-1931) objavenom v Atike, ktorý uvádza aj to, že Prométheus bol v tejto disciplíne *periodonikés*, t. j. víťaz na všetkých celogréckych hrách (hier usporadúvaných v rôznych obdobiach štvoročného cyklu, olympiády).

Podľa holandského epigrafika Henriho Plaketa sa počas cisárskeho obdobia mnohí usporiadatelia agonistických (amatérskych) hier udeľovaním peňažných cien víťazom, za účelom pritiahnuť významných súťažiacich, snažili povýšiť ich hry (agónes thematitai) do stavu „posvätných" súťaží. To nepriamo dokazuje text vyššie uvedeného čestného epigramu venovaného Prométheovi, v ktorom grécke slová „*θεματεῖται στεφανεῖται ἀγῶνες*" neuznávajú kombináciu korunovácie víťazným vencom s peňažnou cenou. Usporiadatelia týchto hier vyberali od divákov vstupné. Leskom mien štartujúcich atlétov sa usilovali vykompezovať to, čo im chýbalo na tradícii. Samozrejme, že najväčší záujem mali o olympionikov.   

Iný epigrafický nález z Atiky IG II² 2243 uvádza, že Prométheus sa stal odborným juniorským trénerom, čiže grécky paidotribom. Paidotribés bol odborník na atletické zručnosti a techniky, ktorý sa venoval hlavne deťom a dospievajúcej mládeži (od 5. stor. pred Kr. niektorí z nich praktizovali aj výskum výkonu ľudského tela).
 
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v tethrippe
Kategória:Starovekí športovci z Atén
Portorické národné futsalové družstvo mužov

**Portorické národné futsalové družstvo mužov** je národné družstvo mužov, ktoré reprezentuje Portoriko v medzinárodných futsalových súťažiach a priateľských zápasoch. Funguje pod záštitou *Federación Puertorriqueña de Fútbol* (FPF). Prvý medzinárodný zápas absolvovalo v roku 2000, na kontinentálnych majstrovstvách. V októbri 2016 mu patrilo vo svetovom rebríčku 146. miesto. Do roku 2016 nevyhralo žiadny zápas.

## Vrcholné podujatia
Na majstrovstvá sveta FIFA sa portorickému družstvu nepodarilo ani raz kvalifikovať. Pokúsilo sa o to trikrát, naposledy v roku 2008.

Družstvo sa kvalifikovalo raz na majstrovstvá CONCACAF, a to v roku 2000, keď to bolo na pozvanie CONCACAF. Po troch prehrách vo svojej základnej skupiny nepostúpilo do play-off a obsadilo celkové 7. miesto.

Portorické družstvo sa zúčastnilo prvých dvoch turnajov majstrovstiev Karibiku. Na turnaji v roku 2004, rovnako ako v roku 2008, prehralo všetky zápasy vo svojej základnej skupine a obsadilo zakaždým celkové predposledné miesto. 

## Výsledky
;Majstrovstvá sveta FIFA

;Majstrovstvá CONCACAF

;Majstrovstvá Karibiku

## Referencie

## Pozri aj
* Portorické národné futbalové mužstvo

## Externé odkazy
* Oficiálna stránka Federación Puertorriqueña de Fútbol 
* Portorické družstvo na oficiálnej stránke CONCACAF 
* Zápasy družstva na futsalplanet.com  

Kategória:Národné futsalové družstvá
Futsal
Národné
Beren Saat

**Beren Saat Doğulu** (* 26. február 1984, Ankara, Turecko) je turecká herečka.

Narodila sa 26. februára 1984 v Ankare, hlavnom meste Turecka. Jej rodičia Hüsseyin Avni Saat a Ayla Saat (rodená Dikmen) sa zoznámili na Športovej akadémii. Beren má mladšieho brata Cema. Študovala na TED Ankara College Foundation Private High School a pokračovala na Başkent University, kde vyštudovala fakultu ekonomických a administratívnych vied.

Jej kariéra sa začala v roku 2004, kedy sa zo zvedavosti prihlásila na súťaž krásy Turish Yıldızları. Skončila na 2. mieste a práve tam si ju všimol producent Tomris Giritlioğlu, vďaka ktorému sa v Turecku stala hviezdou prvého mena. Ešte v tom roku ju obsadil do seriálu Aşkımızda Ölum Var, o štyri roky neskôr si zahrala vo filme Pains of Autumn. V rokoch 20082010 účinkovala v seriáli Aşk-ı Memnu (Zakázaná láska, na Slovensku sa vysielal v roku 2015), stvárňujúc postavu Bihter Yöreoğlu Ziyagil. V nasledujúcich dvoch rokoch hrala hlavnú ženskú rolu v seriáli Fatmagül´ün Suçu Ne (Fatmagül, na Slovensku vysielaný v roku 2014). Práve za tieto dva seriály vyhrala väčšinu zo svojich 34 ocenení.

Okrem herectva sa venuje aj dobročinnosti, v rôznych reklamách a kampaniach či občianskych zduženiach využíva svoju slávu na pomoc sirotám, opusteným a týraným ženám, matkám s deťmi z tretieho sveta. V roku 2012 začala chodiť s tureckým spevákom Kenanom Doğulu (1974) a 23. februára 2014 ohlásili svoje zásnuby. Vzali sa 29. júla 2014. V rokoch 20152016 hrala vo veľkovýpravnom historickom seriáli Muhteşem Yüzyıl Kösem, kde stvárnila hlavnú rolu už dospelej sultánky Hasekı Kösem Sultán Hazretlerı.

## Filmografia

## Referencie

## Iné projekty

## Externé odkazy
* 
* 

Kategória:Osobnosti z Ankary
Kategória:Turecké filmové herečky
Kategória:Turecké televízne herečky
Národné futsalové družstvo mužov Holandských Antíl

**Národné futsalové družstvo mužov Holandských Antíl** bolo národné družstvo mužov, ktoré reprezentovalo Holandské Antily v medzinárodných futsalových súťažiach a priateľských zápasoch. Fungovalo pod záštitou *Nederlands Antilliaanse Voetbal Unie* (NAVU). Prvý medzinárodný zápas absolvovalo v roku 2000, na kontinentálnych majstrovstvách. V rokoch 2000 až 2004 odohralo 8 medzinárodných stretnutí, v ktorých štyrikrát zvíťazilo a štyrikrát prehralo. 

V októbri 2010 prestali Holandské Antily existovať a aj národné futsalové družstvo bolo zrušené. V niektorých jednotlivých ostrovoch, ktoré získali vlastnú autonómiu, vznikli samostatné národné družstvá a  (hráči  tvorili už od roku 2001 samostatné družstvo).

## Vrcholné podujatia
Na majstrovstvá sveta FIFA sa antilskému družstvu nepodarilo ani raz kvalifikovať. Pokúsilo sa o to dvakrát, naposledy v roku 2004.

Družstvo sa kvalifikovalo raz na majstrovstvá CONCACAF, a to v roku 2000, keď to bolo na pozvanie CONCACAF. Po dvoch prehrách a víťazstve nad  vo svojej základnej skupiny nepostúpilo do play-off a obsadilo celkové 6. miesto.

Antilské družstvo sa zúčastnilo prvého turnaja majstrovstiev Karibiku, a to v roku 2004 v Trinidade a Tobagu. Na turnaji vyhralo v základnej skupine nad  a Portorikom a prehralo s  a postúpilo do strednutia o 3. miesto a zároveň do stretnutia o postup na kontinentálne majstrovstvá. V zápase so  však prehralo a obsadilo celkové 4. miesto. Zápas so Surinamom bol pre antilské družstvo posledný.

## Výsledky
;Majstrovstvá sveta FIFA

;Majstrovstvá CONCACAF

;Majstrovstvá Karibiku

## Referencie

## Pozri aj
* Národné futbalové mužstvo Holandských Antíl

## Externé odkazy
* Oficiálna stránka Nederlands Antilliaanse Voetbal Unie (archive.org) 
* Zápasy družstva na futsalplanet.com  

Kategória:Národné futsalové družstvá
Futsal
D. B. Weiss

**D. B. Weiss**, rod. **Daniel Brett Weiss**, (* 23. apríl 1971, Chicago, Illinois, USA) je americký autor, scenárista, producent a režisér. Je spolutvorcom a showrunnerom televízneho fantasy seriálu *[[Game of Thrones]]*.

V roku 1995 odcestoval do Dublinu kvôli štúdiu anglo-írskej literatúry, kde spoznal Davida Benioffa. V roku 2003 vydal Weiss svoj debutový román *Lucky Wander Boy* o závislosti na video hrách. Weiss v roku 2006 napísal scenár filmovej adaptácie video hry *Halo*, projekt bol však zrušený. Pracoval aj na scenári pre potenciálny prequel filmu *Ja, legenda*, ktorý takisto nebol zrealizovaný.

Spolu s Davidom Benioffom adaptovali fantasy ságu *[[Pieseň ľadu a ohňa]]* amerického spisovateľa Georga R. R. Martina pre stanicu HBO. Obaja na seriáli pracujú ako showrunneri, scenáristi, producenti a Weiss jednu epizódu (4x01) aj zrežíroval.

S Benioffom napísali scenár k jednej časti (9x08) komediálneho seriálu *It's Always Sunny in Philadelphia*.

## Iné projekty

## Externé odkazy
* 
* 

Kategória:Scenáristi USA
Kategória:Televízni producenti USA
Kategória:Televízni režiséri USA
Kategória:Televízni scenáristi USA
Kategória:Spisovatelia románov USA
Kategória:Osobnosti USA židovského pôvodu
Kategória:Osobnosti zo Chicaga
Curaçajské národné futsalové družstvo mužov

**Curaçajské národné futsalové družstvo mužov** je národné družstvo mužov, ktoré reprezentuje Curaçao v medzinárodných futsalových súťažiach a priateľských zápasoch. Funguje pod záštitou *Federashon Futbòl Kòrsou* (FFK). Prvý medzinárodný zápas absolvovalo až v roku 2016, na karibských majstrovstvách. V októbri 2016 mu patrilo vo svetovom rebríčku 75. miesto. 

## Vrcholné podujatia
Na majstrovstvá sveta FIFA sa curaçajskému družstvu nepodarilo ani raz kvalifikovať. Pokúsilo sa o to prvýkrát až v roku 2016.

Družstvo sa kvalifikovalo raz na majstrovstvá CONCACAF, a to v roku 2016 v Kostarike. Vo svojej základnej skupine prehralo s  a  a remizovalo s , nepostúpilo do play-off a obsadilo celkové 7. miesto. 

Curaçajské družstvo sa zúčastnilo tretieho turnaja majstrovstiev Karibiku. V roku 2016, keď turnaj hostila Kuba, zvíťazilo v základnej skupine nad ,  a prekvapujúco aj nad  a postúpilo do finále. V ňom prehralo s domácou , napriek tomu sa kvalifikovalo na svoje prvé kontinentálne majstrovstvá.

## Výsledky
;Majstrovstvá sveta FIFA

;Majstrovstvá CONCACAF

;Majstrovstvá Karibiku

## Referencie

## Pozri aj
* Curaçajské národné futbalové mužstvo

## Externé odkazy
* Oficiálna stránka Federashon Futbòl Kòrsou 
* Curaçajské družstvo na oficiálnej stránke CONCACAF 
* Zápasy družstva na futsalplanet.com  

Kategória:Národné futsalové družstvá
Futsal
Národné
Hry o život: Skúška ohňom (kniha)

***Hry o život: Skúška ohňom*** (*Catching Fire*) je román pre mládež od spisovateľky Suzanne Collinsovej.

Je druhou knihou trilógie Hry o život. Odohráva sa v bližšie neurčenej budúcnosti, kedy sa na území terajších Spojených štátov rozprestiera fiktívny Panem, krajina tvorená vládnucou časťou – Sídlom a dvanástimi obvodmi. Príbeh je písaný z pohľadu hlavnej hrdinky, sedemnásťročnej Katniss.

## Dej

Katniss Everdeen a Peeta Mellark napriek porušeniu pravidiel prežili 74. ročník Hier o život a zvíťazili. Katniss sa vrátila k rodine a k svojmu dávnemu priateľovi Galovi, doma ale vôbec nie je nič také, ako si predstavovala. Do vzťahu s Galom sa vnieslo napätie. Gale sa vyjadrí, že Katniss miluje, ale ona nemá jasno v tom, čo k nemu cíti. Medzi ľuďmi sa navyše šepká o vzbure, ktorú mohli spôsobiť ona a Peeta. Katniss na svoje zdesenie zisťuje, že nevedomky spôsobila viacero problémov. Všetko vyvrcholí počas takzvaného "turné víťazov". V 11. obvode Katniss prednesie o Rue, svojom spojencovi v Aréne, také dojemné slová, že ľudia jej vzdajú verejnú poctu, čo sa prieči praktikám Sídla. Starý muž, ktorý to tiež spôsobil, bol mierotvorcami (udržiavateľmi poriadku) zavraždený, ten istý osud čakal aj starostu a ďalších.

Prezidentovi Snowovi, diktátorovi ovládajúcemu Panem, sa táto situácia vôbec nepáči. Preto pri príležitosti tretieho štvrťstoročia hier dal zorganizovať ďalšie jedinečné hry. V nich sa do Hier súťažiaci nebudú žrebovať spomedzi obyčajných teenagerov, ako je bežne praxou, ale len spomedzi doterajších víťazov Hier. A nakoľko Katniss je jedinou žijúcou ženskou víťazkou v 12. okrese, je jej jasné, že Hier sa musí zúčastniť aj ona. Rovnako chápe, že je to taktika prezidenta Snowa, ako sa jej zbaviť.

Pri 75. hrách sa Katniss a Peeta teda opäť vracajú do arény a v nej vznikne spojenectvo medzi nimi, Finnickom (výhercom 65. hier), Mags (výherkyňa 9 – 11. hier), Johannou (71. hry) a ďalšími dvoma predchádzajúcimi víťazmi Wiress a Beetee. Peeta a Katniss pokračujú v predstieraní svojho milostného vzťahu. Peeta pred verejnosťou vyhlási, že sa tajne zosobášili a čakajú s Katniss dieťa, aby získali súcit divákov. Wiress zistí, že celá aréna je navrhnutá ako veľké "hodiny" a každú hodinu prichádzajú nové hrozby. Počet vyvolených tým aj veľmi rýchlo klesá, no nie dostatočne rýchlo, aby došlo iba k jednému víťazovi. Vďaka Beeteemu sa Katniss podarí s energiou nabitým šípom silové pole arény rozbiť.

K záveru sa Katniss napokon zobudí vo vznášadle. Zistí, že Plutarch Heavensbee (hlavný organizátor hier) je v skutočnosti jeden z rebelov a skoro polovica vyvolených boli spojenci rebelov. Spoločne im išlo o to, aby Katniss zostala nažive, pretože ona je "drozdajka" – symbol revolúcie v Paneme. Zlá správa je ale, že ďalší súťažiaci – Enobaria, Peeta a Johanna, boli unesení sídlom a 12. obvod (jej vlasť) je celý zničený...

Kategória:Romány USA
Kategória:Knihy z 2009
Kategória:Sfilmované knihy
Kategória:Romány pre dospievajúcich
Rašeliniště Kaliště

**Rašeliniště Kaliště** je prírodná rezervácia ev. č. 716 neďaleko obce Jihlávka v okrese Jihlava v nadmorskej výške 650 - 650 metrov. Oblasť spravuje AOPK ČR.

## Ochrana
Dôvodom ochrany je zachovanie rašeliniska lúčneho typu so vzácnou a ohrozenou kvetenou.

## Prírodné pomery

### Flóra


File:PP Rašeliniště Kaliště - kohoutek luční.jpg|PR Rašeliniště Kaliště - kukučka lúčna
File:PP Rašeliniště Kaliště - Flora 1.jpg|PR Rašeliniště Kaliště - flóra
File:PP Rašeliniště Kaliště - Flora 2.jpg|PR Rašeliniště Kaliště - flóra


### Fauna

File:PP Rašeliniště Kaliště - Fauna.jpg|PR Rašeliniště Kaliště - Fauna


## Galéria

File:Bělohradský rybník - v pozadí PP Kaliště.jpg|Bělohradský rybník - v pozadí PR Kaliště
File:PP Rašeliniště Kaliště.jpg|PR Rašeliniště Kaliště
File:PP Rašeliniště Kaliště - hydrofilní společenstva 1.jpg|PR Rašeliniště Kaliště - hydrofilné spoločenstvá
File:PP Rašeliniště Kaliště - hydrofilní společenstva 2.jpg|PR Rašeliniště Kaliště - hydrofilné spoločenstvá


## Referencie


## Pozri aj
* Zoznam chránených území v okrese Jihlava

## Iné projekty

## Externé odkazy
* Nariadenie Rady ONV Jihlava o vyhlásení chráneného prírodného výtvoru
* Na stránke BioLib.cz
* Dedičstvo Vysočiny - PR Rašeliniště Kaliště 

## Zdroj

Kategória:Chránené územia v okrese Jihlava
Kaliště
Kategória:Vodstvo okresu Jihlava
Kategória:Povodie Hamerského potoka (prítok Nežárky)
Kategória:Jihlávka
Európska cesta 66

**Európska cesta 66** *(E66)* je medzinárodná cesta I. triedy, ktorá vedie západo-východným smerom. Začína v talianskom Franzensfeste (pri Bolzane) a cez rakúsky Graz pokračuje do Stoličného Belehradu v Maďarsku.

## Priebeh
Európska cesta 66 spája na svojej dĺžke mestá:
* : križovatka s E45 pri Franzensfeste ()San Candido 
* : Spittal an der DrauVillachKlagenfurtGraz 
* : KörmendDevecserVesprémStoličný Belehrad (s výhľadom predĺženia po Szolnok)

## Galéria

Image:Talübergang Lavant 12-06-26.JPG|E 66 vedúca náročným terénom Álp
Image:Bad St Leonhard Schoenberg A2-Suedautobahn 02102013 507.jpg|E 66 (A2) pri Bad St. Leonhard, Rakúsko
Image:8-as főút Csehimindszentnél.JPG|E 66 v Maďarsku


## Referencie

## Iné projekty

## Zdroj
* 

66
Kategória:Štátne cesty v Taliansku
Kategória:Cestná infraštruktúra v Rakúsku
Kategória:Štátne cesty v Maďarsku
Kategória:Cestná infraštruktúra v Taliansku
Kategória:Cestná infraštruktúra v Maďarsku
Hry o život: Skúška ohňom

**Hry o život: Skúška ohňom** môže byť:

* Hry o život: Skúška ohňom (kniha)
* Hry o život: Skúška ohňom (film)
Jechovec

**Jechovec** je prírodná rezervácia ev. č. 709 neďaleko obce Olšany v okrese Jihlava v nadmorskej výške 595 - 610 metrov. Oblasť spravuje AOPK ČR.

## Ochrana
Dôvodom ochrany je zachovanie prirodzeného spoločenstva Alnetum glutinosea s dominantnou bleduľou jarnou *(Leucojum vernum)* v bylinnom poschodí.

## Referencie


## Pozri aj
* Zoznam chránených území v okrese Jihlava

## Iné projekty

## Externé odkazy
* Nariadenie Rady ONV Jihlava o vyhlásení chráneného prírodného výtvoru 
* Na stránke BioLib.cz 
* Kultúrne a prírodné dedičstvo kraja Vysočina  

## Zdroj

Kategória:Chránené územia v okrese Jihlava
Kategória:Olšany (okres Jihlava)
Kategória:Křižanovská vrchovina
Hry o život: Skúška ohňom (film)

***Hry o život: Skúška ohňom*** je pokračovanie filmu Hry o život. Natočený bol podľa knihy Skúška ohňom. Do kín vstúpil v roku 2013 a hlavnú rolu si zahráli opäť Jennifer Lawrenceová a Josh Hutcherson. Opäť sa vrátilo pôvodné obsadenie ako Liam Hemsworth, Elizabeth Banks, Woody Harrelson, Willow Shieldsová, Lenny Kravitz aj Donald Sutherland. Nové tváre stvárnili napríklad Sam Claflin, Jena Malonová i  Philip Seymour Hoffman.

## Dej

Katniss a Peeta idú na okružnú cestu cez všetky kraje, aby sa predstavili ako víťazi 74. Hier o život. Začínajú v jedenástom kraji a končia v Kapitole. Prezident Snow chce aby Katniss dokázala, že jej čin s jedovatými bobuľami bol uskutočnený z lásky k Peetovi. Kapitol je nadšený, ale kraje niesú zcela presvedčené. Peeta preto požiada Katniss o ruku a ona súhlasí. To ale pre presvedčenie prezidenta nestačí a začína 75. ročník Hier o život - tretie štvrtohry.

Každé štrvťstoročie sú Hry o život iné. Pred 75 rokmi sa Kapitolčania dohodli na tom čo sa bude každé štvrtohry diať. Prvé štvrtohry si ľudia svojich *vyvolených* museli vybrať všeobecným hlasovaním. Druhé štvrtohry bol dvojnásobok vyvolených - v týchto hrách vyhral Haymitch, Katnissin a Peetov mentor. Tieto štvrtohry sa bude vyberať z žijúcich výhercov hier, ako dôkaz toho, že ani tí najsilnejší nepremôžu Kapitol.

Katniss a Peeta idú späť do arény. Tentoraz si snažia nájsť pred vstupom do arény spojencov. Na rozhovor pred hrami sa majú Katniss a Peeta obliecť do svadobného oblečenia. Cinna premení Katnissine svadobné šaty v kostým drozdajky (symbol revolúcie) a Peeta v domnení, že môže hry zastaviť, prehlási, že je Katniss tehotná, ale hry sa aj napriek tomu konajú.

V aréne majú za spojencov Finnicka, ktorý Peetovi neraz zachráni život. Postupne zisťujú, že aréna sú obrovské hodiny ktoré im každú hodinu pripravia nové nástrahy. Za pomoci Beetovho vynálezu vyhadzuje Katniss arénu do vzduchu. Beetee, Finnick a Katniss sú z arény zachránení a vzatí do trinásteho kraja. Ostatných súťažiacich vrátane Peetu zajal Kapitol.

## Externé odkazy
* 
* 

## Zdroj

Kategória:Filmy z 2013
Kategória:Sci-fi filmy USA
Kategória:Filmy podľa názvu
Paleoarktis

náhľad|Paleoarktis

**Paleoarktis** (iné názvy: **palearktis**, **paleoarktída**, **palearktída**, v zoogeografiii aj: **paleoarktická oblasť**, **palearktická oblasť**,  **pale**(**o**)**arktická podoblasť**) je jednou z ôsmich alebo štrnástich biogeografických zón delenia povrchu Zeme.

Fyzicky je Paleoarktis najväčšou oblasťou (okrem Holarktis, ktorý je zjednotením Paleoarktis a severnej Ameriky). Zahŕňa európsky kontinent, severnú Áziu po úpätie Himalájí, severnú Afriku vrátane Sahary a Kanárskych ostrovov, sever a stred Arabského polostrova. 

Paleoarktis zaberá rozlohu 52 000 000 km² (39 % pevniny). Severnú časť palearktídy pokrýva snehová (niválna) zóna, nasleduje tajga, tundra, centrálna časť Ázie, ktorú pokrývajú rozsiahle stepi a púšte. Na severe je fauna veľmi podobná faune nearktickej oblasti, smerom na juh pribúdajú prvky, ktoré prenikli z orientálnej oblasti.

Novšie členenie definuje najsevernejšie oblasti ako nový, oddelený Arktický región. Severnú Afriku a Arabský polostrov vyčleňuje ako Saharsko-arabský subregión Paleorktídy.

## Referencie


## Iné projekty

## Zdroj

Kategória:Biogeografia
Holarktis

thumb|Mapa Holarktickej oblasti
**Holarktis** (iné názvy: **holarktída**, v zoogeografii aj **holarktická oblasť**) je rozlohou najväčšie zoogeografické a floristické územie, ktorá v sebe zahŕňa palearktickú a nearktickú oblasť. Palearktídou sa označuje tá časť, ktorá sa rozprestiera v Eurázii, a nearktickou oblasťou sa označuje časť, ktorá sa nachádzaja na území severnej Ameriky. 

Počas období ľadových dôb, pri poklese hladina svetového oceánu boli obe časti spojené pevninským mostom v oblasti Beringovej úžiny. Pevninský most v tom čase umožňoval migráciu druhov medzi holarktickou a nearktickou oblasťou. Pri poslednej dobe ľadovej sa takto dostal aj človek do severnej Ameriky.

Novšie členenie definuje najsevernejšie oblasti ako nový, oddelený Arktický región. Severnú Afriku a Arabský polostrov vyčleňuje ako Saharo-Arabský subregión Paleorktídy.

## Referencie


## Zdroj

Kategória:Biogeografia
DNCE

**DNCE** je americká dance-rocková kapela. Má štyroch členov: Joe Jonas, Jack Lawless, Cole Whittle a JinJoo Lee. Skupina v roku 2015 podpísala nahrávaciu zmluvu s vydavateľstvom Republic Records a vydala svoj debutový singel, „Cake by the Ocean“. Pieseň zaznamenala úspech po celom svete a dosiahla 9. priečku v rebríčku ''Billboard'' Hot 100. Ich debutové EP s názvom *[[Swaay]]* (2015) malo pozitívny ohlas. Boli nominovaní aj na Kids' Choice Awards 2016 v kategórii Najobľúbenejší nový umelec a na Radio Disney Music Awards 2016 v kategóriách Najlepšia pieseň, Lip Sync a Najlepšia hymna.

## Diskografia
* *[[DNCE (album)|DNCE]]* (2016)

## Turné
### Ako hlavná kapela
* Greatest Tour Ever Tour (2015)
* DNCE in Concert (2017)

### Ako predskokani
* Revival Tour (Selena Gomez) (2016)
* Bruno Mars – 24K Magic World Tour (2017)

## Zdroj

Kategória:Hudobné skupiny USA
Kategória:Popové hudobné skupiny USA
Zoznam aeroklubov na Slovensku

Toto je **zoznam [[Aeroklub|aeroklubov]] na [[Slovensko|Slovensku]]**, zoradený podľa abecedy.

Na území Slovenska je spolu 21 aeroklubov. Všetky sú zastrešované Slovenským národným aeroklubom generála M. R. Štefánika.

## Aerokluby
### Zoznam aeroklubov
* Aeroklub Banská Bystrica
* Aeroklub Bratislava
* Aeroklub Dubnica nad Váhom
* Aeroklub Holíč
* Aeroklub Košice
* Aeroklub Lučenec
* Aeroklub Martin
* Aeroklub Nitra
* Aeroklub Nové zámky
* Aeroklub Očová
* Aeroklub Partizánske
* Aeroklub Poprad
* Aeroklub Prešov
* Aeroklub Prievidza
* Aeroklub Ružomberok
* Aeroklub Sabinov
* Aeroklub Senica
* Aeroklub Spišská nová Ves
* Aeroklub Trenčín
* Aeroklub Trnava
* Aeroklub Žilina
### Zoznam leteckých organizácií zastrešovaných SNA
* Aero Motor Military Club
* Cross Country Soaring Košice
* Klub navigačného lietania Air Sympatia Trenčín
* Parašutistický klub SNA
* Slovenské plachtárske centrum Martin
* ŽP šport Podbrezová

## Pozri aj
* Zoznam letísk na Slovensku

## Referencie

Aerokluby
Kategória:Letectvo na Slovensku
Národné futsalové družstvo mužov Sint Maartenu

**Národné futsalové družstvo mužov Sint Maartenu** je národné družstvo mužov, ktoré reprezentuje Sint Maarten v medzinárodných futsalových súťažiach a priateľských zápasoch. Funguje pod záštitou *Sint Maarten Soccer Association* (SMSA). Vzniklo po zrušení  v roku 2008. Prvý medzinárodný zápas absolvovalo v roku 2008, na karibských majstrovstvách. V októbri 2016 mu patrilo vo svetovom rebríčku 149. miesto. 

## Vrcholné podujatia
Na majstrovstvá sveta FIFA sa sintmaartenskému družstvu nepodarilo ani raz kvalifikovať. Pokúsilo sa o to dvakrát, naposledy v roku 2016. Družstvo sa rovnako ani raz nekvalifikovalo na majstrovstvá CONCACAF.  

Sintmaartenské družstvo sa zúčastnilo dvoch turnajov majstrovstiev Karibiku, prvýkrát v roku 2008, ani z jedného sa však nekvalifikovalo na kontinentálne majstrovstvá. Na svojom prvom turnaji prehralo oba zápasy v základnej skupines  aj a obsadilo celkové posledné miesto. V roku 2016, keď turnaj hostila Kuba, prehralo v základnej skupine s  i , ale dokázalo zvíťaziť nad  a obsadilo celkovú 6. priečku. 

## Výsledky
;Majstrovstvá sveta FIFA

;Majstrovstvá CONCACAF

;Majstrovstvá Karibiku

## Referencie

## Pozri aj
* Národné futbalové mužstvo Sint Maartenu

## Externé odkazy
* Oficiálna stránka Sint Maarten Soccer Association (archive.org) 
* Sintmaartenské družstvo na oficiálnej stránke CONCACAF 
* Zápasy družstva na futsalplanet.com  

Sintmaarten
Futsal
Národné
Huell Howser

**Huell Burnley Howser** (* 18. október 1945, Gallatin, Tennessee, USA† 7. január 2013, Palm Springs, Kalifornia) bol americký herec, scenárista a producent.

Mal vlastnú televíznu show *California's Gold* (19942012).

## Iné projekty

## Externé odkazy
* 

## Zdroj

 
Kategória:Dabingoví herci USA
Kategória:Filmoví herci USA
Kategória:Televízni herci USA
Kategória:Osobnosti USA írskeho pôvodu
Kategória:Osobnosti z Tennessee
Majstrovstvá Európy v inline skater hockey mužov 2006

**Majstrovstvá Európy v inline skater hockey mužov 2006** bol v poradí 10. turnaj majstrovstiev Európy v inline skater hockey mužov, ktoré organizuje Medzinárodná federácia inline skater hockey (IISHF). Konal sa v dňoch od 13.15. októbra 2006 v Lugane, vo Švajčiarsku, za účasti dovtedy rekordných 7 tímov. Švajčiarsko bolo organizátorom európskeho šampionátu mužov druhýkrát, predtým hostilo toto podujatie v roku 2002, v Bussy. Zápasy sa odohrali v aréne Palamondo s kapacitou 1 500 divákov. 

Titul obhájilo Nemecko, ktoré vo finálovom stretnutí zvíťazilo nad domácim Švajčiarskom. Bronzové Rakúsko získalo svoju prvú medailu.

## Výsledky
### Základná skupina

----

### Nadstavbová skupina o 5.7. miesto

### Play-off
#### Semifinále

#### Stretnutie o 3. miesto

#### Finále

## Konečné poradie

;Muži

;Juniori

## Referencie

## Externé odkazy
* Oficiálna stránka Medzinárodnej federácie inline skater hockey  
* Oficiálna stránka Švajčiarskej inlinehokejovej federácie //

## Zdroje
* Oficiálna stránka ME 2006 
* ME 2006 na stránke Medzinárodnej federácie inline skater hockey  

Kategória:Šport v 2006
Muži
Inline skater hockey
Kategória:2006 vo Švajčiarsku
Kategória:Lugano
Démétrios z Alexandrie (Harpokratión)

**Démétrios** () bol olympijský víťaz v pankratiu v roku 153.
 
Markos Aurélios Démétrios, nazývaný tiež Harpokratión, pochádzal z Alexandrie. Na 233. olympijských hrách v roku 153 bol korunovaný olivovým vencom za víťazstvo v pankratiu. Túto disciplínu zaviedli na 33. olympijských hrách v roku 648 pred Kr. Bol to pästiarský zápas, pri ktorom boli dovolené všetky zápasnícke chmaty, údery päsťou, kopanie a vykrúcanie údov.

Jeho olympijské víťazstvo je zaznamenané na papyruse pochádzajúceho približne z rokov 200 až 212 *P.Lond. 3 1178* (London, British Library, Provenance Italy, Nea Polis (Napoli), Egypt, U15 - Hermopolis, El-Ashmunein)  z egyptského náleziska starovekého Hermopolisu a na kamennej stéle *IGUR I 240* (Regions Sicily, Italy, Inscriptiones Graecae Urbis Romae) objavenej na ostrove Sicília.
 
Text tohto epigrafického nálezu, ktorý bol zhotovený hlavne na počesť a pamiatku jeho syna Asklépiada (dosiahol podobné úspechy ako otec) uvádza, že Démetrios bol v mladosti vynikajúci zápasník a v pankratiu dokonca *periodonikés* (víťaz všetkých celogréckych hier usporadúvaných v rôznych obdobiach štvoročného cyklu, tzv. olympiády) a neskôr veľkňaz a xystarchés (zodpovedný za ? cech športovcov, riaditeľ cisárskych kúpeľov.) 
    
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v pankratiu
Kategória:Starovekí športovci z Alexandrie
Ivan Pach

Generálmajor Ing. **Ivan Pach** (* 28. január, 1965, Prešov) je slovenský generál vo výslužbe. 

## Život
Ivan Pach je rodákom z Giraltoviec. Absolvoval Vojenské gymnázium v Banskej Bystrici. Profesionálnym vojakom sa stal k 1. januáru 1984. V roku 1987 absolvoval Vojenskú vysokú školu vo Vyškove na Morave a následne bol prijatý v hodnosti poručík za vojaka z povolania. Po ukončení štúdia pôsobil v tankovom vojsku, vo funkciách veliteľ čaty, roty a práporu v Západnom vojenskom okruhu ČSĽA. Roku 1991 bol premiestnený k Východnému vojenskému okruhu ČSĽA kde nasledujúceho roku, začal svoju štábnu vojenskú kariéru ako dôstojník štábu na veliteľstve mechanizovanej divízie v Prešove. Postupne vykonával rôzne štábne funkcie na štáboch armádneho zboru, brigády, veliteľstva pozemných síl a generálneho štábu. V rokoch 2007 až 2008 bol zástupcom veliteľa 2. mechanizovanej brigády v Prešove. Roku 2016 bol ustanovený do funkcie náčelníka Štábu strategického plánovania, Generálneho štábu Ozbrojených síl Slovenskej republiky v Bratislave.

Pracoval tiež ako náčelník vojenského štábu NATO v Brunssume.

Brigádny generál Pach 2. septembra 2020 prevzal velenie Pozemných síl. 16. decembra 2020 vláda schválila Pachovo povýšenie do hodnosti generálmajor. Prezidentka Zuzana Čaputová ho do hodnosti povýšila 28. januára 2021.

V novembri 2023 odovzdal velenie Pozemných síl svojmu nástupcovi, genmjr. Martinovi Stoklasovi a po 44 rokoch v službe odišiel z Ozbrojených síl.

## Vzdelanie
* 1987  Vojenská vysoká škola vo Vyškove na Morave
* 1998  Medzinárodný orientačný kurz štábnych dôstojníkov, Vysoká škola obrany, Ypenburg, Holandsko
* 2000  Veliteľská a štábna škola pozemného vojska, Fort Leavenworth, USA
* 2009  Kurz národnej bezpečnosti, Akadémia ozbrojených síl , Slovensko.

Do prvej generálskej hodnosti brigádny generál ho prezident SR vymenoval 19. apríla 2016. Ovláda anglicky a rusky jazyk.

## Miesta vojenského pôsobenia
* Slovensko: Prešov, Liptovský Mikuláš, Trenčín, Bratislava
* Česko: Vyškov na Morave, Podbořany 
* Poľsko: Bydhošť
* Holandsko: Ypenburg
* USA: Fort Leavenworth

## Ocenenia
Medaila „Za službu vlasti“, Medaila „Za zásluhy o obranu vlasti“, Strieborná Medaila poľskej armády a ďalšie.

## Referencie

## Zdroj
* http://forum.valka.cz/topic/view/189785/Pach-Ivan
* https://www.prezident.sk/article/prezident-vymenoval-vojenskych-a-policajnych-generalov/

Kategória:Osobnosti z Prešova
Kategória:Slovenskí generáli
Kategória:Príslušníci Ozbrojených síl Slovenskej republiky
Kategória:Velitelia Pozemných síl Slovenskej republiky
Trsteniarik veľký

**Trsteniarik veľký** alebo **trsteniarik škriekavý** (lat. *Acrocephalus arundinaceus*) je spevavec a patrí do čeľade trsteniarikovité. Obýva centrálnu a západnú Palearktídu. V Európe vystupuje ako hniezdič na sever po južnú časť Škandinávskeho polostrova ale nehniezdi vo Veľkej Británii. Na Slovensku hniezdi v porastoch trstiny a pálky rybníkov a vodných tokov nížin. Podľa Medzinárodnej únie na ochranu prírody a prírodných zdrojov trsteniarik veľký patrí medzi najmenej ohrozené druhy, trend celkovej populácie je klesajúci z dôvodu ničenia jeho biotopov, hoci európska populácia bola v rokoch 19822013 stabilná.

## Opis
Trsteniarik veľký meria  a váži 26 – 33 g.

## Hlas

Spev trsteniarika veľkého je jeden z najtypickejších hlasov trstín. Znie do ďaleka ako *"kara-kara-ki-ki-ki-ker-ker"*, spieva aj v noci. Motívy spevu opakuje trikrát, spev často začína dvoma drsnými *"krr-krr"*. Spev by sa dal opísať tiež ako *"krr-krr, cep, kerrečip, ciee, ciee, kerre-kerre, krik-krik-krik, či, či..."*. Volá ostro *"krek"*, podobá sa hlasu sliepočky vodnej. Vylietané mláďatá žobrú o potravu hlasom podobným žabám *"kväk"*.

## Výskyt a stav na Slovensku
Trsteniarik veľký je sťahovavý druh, ktorý prilieta na svoje hniezdiská až v druhej polovici apríla a začiatkom mája a odlieta od polovice augusta do septembra.

Odhadovaný počet hniezdiacich párov je 1 000 – 2 000. Veľkosť populácie má *mierny pokles* od 20 – 50 %. Veľkosť územia na ktorom sa vyskytuje je *stabilné*, maximálna zmena do 20 %. Ekosozologický status v roku 1995 *V* – zraniteľný. V roku 1998 *LR:nt* – *LR* – menej ohrozený druh, *nt* – takmer ohrozený taxón. V roku 2001 *LR* - menej ohrozený. V roku 2014 LC* C1 - menej dotknutý. Európsky ochranársky status nezaradený *SPEC*. Stupeň ohrozenia *S* – vyhovujúci ochranársky status.

## Hniezdenie
Hniezdo stavia len samička, vo väčšine prípadov medzi steblá trstiny, zriedkavo v kríkoch alebo stromoch. Znesie 6 zelenkastých alebo modrastých vajíčok s dvoma vrstvami škvrniek. Spodné škvrnky sú bledohnedé a vrchné tmavohnedé. Na inkubácii sa podielajú obaja rodičia. Sedenie na znáške trvá 14 – 15 dní. Po vyliahnutí kŕmia mláďatá na hniezde iba 12 dní. Tie sa rozliezajú po trstine a pritom ešte nevedie lietať. Hniezdia dvakrát do roka, v máji a v júni a potom v júli.

## Potrava
Živí sa hmyzom a jeho vývojovými štádiami. Vyhľadáva ho v porastoch vodných rastlín, ako trsť obyčajná, pálka, kroviny a stromy v okolí mokradí.

## Ochrana
Je zákonom chránený, spoločenská hodnota je 1000 €  (Vyhláška MŽP č. 170/2021).
Druh je zaradený do Bonnského dohovoru (Príloha II) a Bernského dohovoru (Príloha II).

## Galéria

Acrocephalus arundinaceus II.jpg|Spievajúci v trstine
Acrocephalus arundinaceus nest.jpg|Hniezdo
Acrocephalus arundinaceus MHNT 323.jpg|Vajíčka
Cuculus canorus canorus MHNT.ZOO.2010.11.149.36.jpg |*Cuculus canorus canorus* + *Acrocephalus arundinaceus* - Museum specimen


## Referencie


## Iné projekty

## Externé odkazy

* 

Kategória:Trsteniarikovité
Kategória:Vtáky na Slovensku
Kategória:Najmenej ohrozené druhy
Majstrovstvá Európy v inline skater hockey mužov 2007

**Majstrovstvá Európy v inline skater hockey mužov 2007** bol v poradí 11. turnaj majstrovstiev Európy v inline skater hockey mužov, ktoré organizuje Medzinárodná federácia inline skater hockey (IISHF). Konal sa v dňoch od 21.23. septembra 2007 v Steindorf am Ossiacher See, v Rakúsku, za účasti 7 tímov. Zápasy sa odohrali na hokejovom štadióne Ossiacher See Halle s kapacitou 1 200 divákov. 

Svoj tretí titul získalo Švajčiarsko, ktoré vo finálovom stretnutí zvíťazilo nad obhajcom prvenstva z Nemecka.

## Výsledky
### Základná skupina

----

### Nadstavbová skupina o 5.7. miesto

### Play-off
#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Medzinárodnej federácie inline skater hockey  
* Oficiálna stránka Inline-skaterhockey Austria 

## Zdroje
* Oficiálna stránka ME 2007 (archive.org) 
* ME 2007 na stránke Medzinárodnej federácie inline skater hockey  

Kategória:Šport v 2007
Muži
Inline skater hockey
Karol Fridrich Wigand

**Karol Fridrich Wiegand** (* 8. apríl 1817, Bratislava - † 2. december 1890, Bratislava) bol uhorský kníhkupec a redaktor, udržiavajúci vzťahy so Štúrovcami.

Jeho otec Karol Fridrich Wigand (1781-1849) prišiel do Bratislavy zo Šoprone, kde vlastnil kníhkupectvo. Usa­dil sa v Bratislave roku 1812 ako pomoc­ník v kníhkupectve vdovy Lippertovej. Roku 1824 toto kníhkupectvo odkúpil a na šesť rokov vzal do prenájmu vydá­vanie novín Pressburger Zeitung pričom rokoch 184950 bol ich zodpovedným redaktorom. 

K. F. Wigand kúpil roku 1836 aj časť zariadenia z bývalej Landererovej tla­čiarne, kníhkupectvo odovzdal svojmu staršiemu synovi Karolovi (1817-1890) a venoval sa kníhtlačiarstvu. Roku 1846 si zriadil aj vlastnú písmolejáreň a roku 1848 kúpil aj zariadenie na tlač litografických lis­tov. Vyhotovoval knihy, kalendáre, perio­diká a iné tlače, Ako bývalo z kapacit­ných dôvodov zvykom, niektoré tlače vy­hotovoval v spojení s inými bratislav­skými tlačiarňami (napr. s Weberom, s Belnayom, ako Weber, Wigand a Belnay).

Ako kníhkupec udržiaval kontakty so Štúrovcami, zaobstarával im najmä českú knižnú produkciu. Tlačil predovšetkým nemecké knihy, kalendáre a periodiká. V rokoch 1846—1848 tlačil časopisy Orol Tatránski, Slovenskje Národňje no­vmi a roku 1846 základný Štúrov spis nového spisovného jazyka Nárečja slovenskuo alebo potreba písaňja v tomto nárečí. V rukách dedičov bola táto tla­čiareň, ktorá sa vypracovala na veľkú modernú tlačiareň, ako účastinná spoločnosť až do znárodnenia roku 1948. Po otcovi prevzal tlačiareň starší syn Karol Wigand.

Karol Wigand (1817-1890) bol zakladajúcim členom Spolku kníhtlačiarov a písmolejárov v Bratislave.

## Rodinné väzby
* otec - Karol Fridrich Wigand (* 7. január 1781, Göttingen, † 3. Február 1849, Bratislava) - kníhkupec a kníhtlačiar
* matka - Alžbeta rod. Kämmerer
* strýc - Otto Friedrich Wigand (* 10. August 1795, Göttingen; † 1. September 1870, Lipsko) - kníhtlačiar, vydavateľ, kníhkupec a politik

## Vytlačené tituly
* *Wer wird mein Mann? : Ein untrügliches Kartenwahrsagebuch ...*, 1892 - predpovedanie budúcnosti veštením z kariet

## Zdroj
* WIGAND, Karol Fridrich. In: 

## Externé odkazy
* Wer wird mein Mann? : Ein untrügliches Kartenwahrsagebuch... - dostupné v Digitálnej knižnici UKB

Kategória:Osobnosti z Bratislavy
Kategória:Kníhtlačiari
Hrebeň (geomorfológia)

náhľad|Horský hrebeň Tatier s mnohými rázsochami pri pohľade z lietadla.
náhľad|Hrebeň Veľkej Fatry
**Hrebeň** je geomorfologické označenie pretiahnutej vyvýšeniny s ostrou, často skalnatou vrcholovou časťou a výraznou chrbátnicou. 

Hrebeň môže spájať cez sedlo či sedlá dva alebo viac vrcholov, alebo môže byť tvorený pomerne rovným vrcholovým pásmom, za ktorého koncami výška prudšie klesá. Ostrejšie skalnaté hrebene často vznikajú erozívnymi silami ako napríklad ľadovcovou činnosťou, kedy ľadovec obrúsi dve strany pohoria, čím vznikajú po oboch stranách údolia a medzi nimi zvláštny druh horského hrebeňa v podobe arety.

Mnohé hrebene sú pomerne oblé a pozvoľné, vo všeobecnom názvosloví je termín hrebeň približným synonymom slova chrbát, v odbornej terminológii sa chrbát používa častejšie pre oblejšie hrebene.

Hrebene, podobne ako údolia, sú často využívané k doprave či turistike (hrebeňovky Vysokých alebo Západných Tatier), pretože po ich dĺžke je menšie prevýšenie než pri ceste naprieč hrebeňmi a údoliami. Hrebeňové cesty naviac mnohokrát poskytujú atraktívne výhľady do krajiny.

## Referencie

## Pozri aj
* dolina
* pohorie

## Zdroj
* 

Kategória:Povrchové útvary
Kategória:Glaciológia
Kategória:Geologické termíny
František Žaškovský

**František Žaškovský** (, , * 3. apríl 1819, Dolný Kubín, Slovensko† 2. december 1887, Eger, Maďarsko) bol hudobný skladateľ a učiteľ.

Stredoškolské štúdiá absolvoval v Ružomberku, Vacove a Košiciach. Po ich ukončení pôsobil krátku dobu v Námestove, kde sa začal venovať komponovaniu hudby. V roku 1840 odišiel na ďalšie štúdia do Prahy, kde študoval hru na organ u Karola Františka Pitscha. Po návrate do Uhorska vyhral konkurz na miesto učiteľa hudby v Bratislave, ale pre nízky plat miesto neprijal. Od roku 1845 pôsobil v Jágeri (Eger).

Žaškovský je predstaviteľom katolíckej chrámovej hudby. Ako zostavovateľ a vydavateľ zborníkov piesní a chorálnych úprav sa zaslúžil o zjednocovanie katolíckeho cirkevného spevu v Uhorsku. V spolupráci s bratom Andrejom a s Andrejom Radlinským zostavil a vydal v roku 1853 zbierku latinskoslovenských cirkevných spevov *Manuale musico-lithurgicum (Chorálna kniha obriadov cirkewných)*, ktorý obsahuje štvorhlasné úpravy latinských spevov a jednohlasné slovenské spevy. Zostavil zbierku latinských duchovných zborov 16.19. storočia pod názvom *Palestrina*.
Ako skladateľ sa venoval cirkevnej a svetskej hudbe, písal skladby pre organ, upravoval piesne pre zbory.

Získal niekoľko ocenení za podiel na šírení cirkevnej hudby.

## Rodinné väzby
* matka - Karolína 
* otec - Andrej Žaškovský - zberateľ ľudových piesní, učiteľ
* brat - Andrej Žaškovský - hudobný skladateľ, organista, učiteľ
* brat - Jozef Žaškovský - hudobný skladateľ, publicista, katolícky kňaz
* sestra - Mária - hudobná pedagogička, mníška
* sestra - Karolína - učiteľka hry na organe a spevu
* sestra - Juliana - speváčka

## Dielo
* ''Manuale musico-lithurgicum (Chorálna kniha obriadov cirkewných) ...''. Eger : typis Lycei archi-episcoplais, 1853. Editio latino-slovaca. 254 s. - dostupné v Digitálnej knižnici UKB
* *Palestrina*, 1865 - učebnica
* *Cantica sacra,* 1859

## Referencie

## Zdroj
* ŽAŠKOVSKÝ, Martin. In: 

## Externé odkazy
* Orava.sk - Osobnosti Frantisek Žaškovský 

Kategória:Slovenskí hudobní skladatelia
Kategória:Kresťanskí hudobní skladatelia
Kategória:Slovenskí organisti
Kategória:Skladatelia vážnej hudby
Kategória:Osobnosti z Dolného Kubína
Vrchol vrchu

[náhľad|Dvojkríž na vrchole [Ďumbier (vrch)|Ďumbiera]]
**Vrchol** je topografický termín, označujúci bod na povrchu, ktorého všetky susedné body sú nižšie a majú teda menšiu nadmorskú výšku.

Po matematickej stránke sa teda jedná o lokálne maximum nadmorskej výšky. Definíciu možno ľahko rozšíriť na ďalšie objekty vo vesmíre, ak u nich možno definovať nejakú referenčnú výškovú hladinu.

Pojem „vrchol“ sa zvyčajne používa len pre vyvýšeniny s určitou významnosťou. Väčšinou sa za vrcholy nepovažujú miesta, ktoré sú najvyššie len pre svoje najbližšie okolie - napr. vežičky tatranských vrcholov.

## Referencie

## Pozri aj
* nadmorská výška
* pohorie

## Iné projekty

## Zdroj
* 

Kategória:Topografia
Kategória:Vrchy